דני שטג

דניאל (דני) שְטֶג (נולד ב-12 בנובמבר 1966) הוא שחקן תיאטרון, טלוויזיה וקולנוע ומדבב ישראלי. דני שטג נולד וגדל בחיפה להורים ניצולי שואה. בתיכון למד בבתי הספר תיכון חוגים ומישלב בעיר. החל לשחק בתיאטרון נוער כבר בגיל 16. בין השנים 1985–1988 שירת בצה"ל, תחילה בגולני ולאחר מכן בלהקת פיקוד צפון. בתיאטרון חיפה: ב-1983 שיחק בהצגה "הניצול" מאת סוזן נאנוס (ע"פ הספר "אוד מוצל מאש – סיפור אישי מגטו ורשה" של ג'ק אייזנר) בבימויו של רוברט אלן אקרמן. ב-2001 שיחק בהצגה "כובע מלא גשם" מאת מייקל גאוצ'ו שביים שמוליק לוי, ובמחזמר "אירמה לה דוס" מאת אלכסנדר בּרֶפוֹר שביים רוני ניניו. ב-1987 השתתף במחזמר "פצצת טום" שכתב ועיבד קובי לוריא ע"פ שירי טום לרר. ב-1989 שיחק במחזמר "קזבלן" שכתב יגאל מוסינזון וביים אורי פסטר. בתיאטרון הבימה: ב-1989 שיחק בהצגה "עלי כינור" שכתבה עדה בן נחום ועיבד וביים חנן שניר. ב-1997 שיחק בהצגה "על החיים ועל המוות" שכתב וביים אלדד זיו. ב-1999 שיחק בהצגה "תל אביב הקטנה" שכתבו דן בן אמוץ וחיים חפר וביים אלדד זיו. ב-2001 גילם את יואבי בהצגה "גן ריקי" מאת דויד גרוסמן שביים איציק ויינגרטן. הצגה זו הייתה קופרודוקציה של תיאטרון הבימה ותיאטרון חיפה. ב-1996 שיחק בהצגה "ראש משוגע" מאת פאול פורטנר שביים דן רונן. בתיאטרון החאן: ב-1995 שיחק בהצגה "מיס ישראל" מאת אפרים סידון ודן רונן שגם ביים. בתיאטרון באר שבע: ב-2004 שיחק בהצגה "ילד משלי" שכתבה וביימה חגית רכבי ניקוליבסקי. ב-2005 גילם את בעל בית הקפה בהצגה "בית הקפה" מאת קרלו גולדוני שביים מיטקו בוזקוב. בתיאטרון צוותא: ב-2006 השתתף במופע מיוחד בשם "כשתגדלי תביני" ובו שירים ילדים בעיבודים חדשים למבוגרים, שערכה וביימה מיכל רובין. ב-2010 גילם את לוגסי בהצגה "לשחרר את הבננה" שכתב אהוד עזריאל מאיר וביימה שרית הררי. בתיאטרון הקאמרי: ב-2007 גילם את בוקי בהצגה "הכתובה" מאת אפרים קישון שביים משה נאור. בתיאטרון אורנה פורת לילדים ונוער: ב-2010 שיחק בהצגה "לשמור על הכדור" מאת אביב לוז שביים מאור זגורי. בתיאטרון הזירה הבין-תחומית: ב-2012 שיחק בהצגה "אנוע כשיכור" שכתב וביים גיא בירן. בתיאטרון יידישפיל: ב-2013 שיחק בהצגה "שירת חב"ד" שכתבו אבי קורן וקובי אריאלי וביים יצחק שאולי. בתיאטרון הנפש: ב-2013 החל לגלם את מנחם בגין בהצגת היחיד "מר בגין" מאת גבריאל עמנואל שתרגם וביים צחי בן דוד. ב-2014 שיחק במחזמר "חבסה" מאת חנן גולדבלט שביים אלון אופיר בחג המחזמר בבת ים. ב-2015 שיחק בהצגה "בולדוזר" שכתבו מוריה חסין וחגי לובר שגם ביים בתיאטרון אספקלריא. ב-1991 השתתף בסדרת הטלוויזיה "שבט כהן" שכתבו טומי ויאיר לפיד ושודרה בערוץ הראשון. ב-1993 גילם את גיא, אח של אלון (אורי גוטליב) בסדרת הטלוויזיה "עניין של זמן". ב-1995 שיחק בסרט "רדו לי מהווריד" שביים יוסי רבך - סרט זה היה סרט גמר ב"קמרה אובסקורה" וזכה בפרס התסריט ופרס לשחקן הראשי - דני שטג. ב-1997 גילם את עזרא, התפקיד הראשי בסרט "הבחור של שולי" של דורון צברי ששודר במסגרת "סיפורים קצרים על אהבה" בערוץ 2; והשתתף בסדרת הטלוויזיה "כחול עמוק" – המקבילה העברית של "משמר המפרץ" שלא זכתה להצלחה. ב-1998 שיחק בסדרה "לוויתן בחוף שרתון" שביים משה צימרמן. באותה שנה גילם את אלי ארגוב בסדרה "הפוך", שיצר שמואל חיימוביץ', ותפקיד זה הפך אותו למוכר בקהל הרחב בישראל. ב-1999 השתתף בדרמת הטלוויזיה "כאילו כלום לא קרה". ב-2000 גילם את דודה של נימי בסדרה "סיפורים לנימי", אשר שודרה בערוץ הופ!. ב-2003 גילם את ד"ר איציק גולדמן בסדרת הטלוויזיה שיצר גל פרידמן "אהבה מעבר לפינה". באותה השנה שיחק גם בסדרה "ג'וני" ששודרה בערוץ 2 שכתבו ושיחקו בה (איציק כהן)ו(יונתן קוניאק) (שיחק רק בפרק 13) שיחק בתפקיד ניסו מועלם אחיו הגדול של ג'וני שעבר לעבוד כעורך דין בדאלאס. לעיתים דוריס מתייחסת אליו כאל בנה האמיתי ונראה כי היא אוהבת אותו יותר מאשר את ג'וני. כאשר הוא מגיע לביקור בארץ דוריס בטוחה שהוא חוזר לתמיד, אך כאשר היא שומעת שהוא רוצה למכור את האופנוע היא מציעה ליעקב את כספה כדי ש"יישאר" לאופנוע קשר למשפחה, ובעקבות ריבים מתמשכים של ג'וני ודוריס הוא מגלה לניסו את התכנון. ב-2004 דיבב את שלומי חנוכה בסדרת האנימציה מ.ק. 22. ב-2007 גילם את יוחאי גור בסדרת הטלוויזיה "אולי הפעם". ב-2008 גילם את אבנר בסדרת הטלוויזיה שיצר צפריר קוחנובסקי "זה לא עסק" המספרת על בעל מכולת כושל המעסיק כשותף עולה חדש. ב-2009 גילם את אריה בעונה השנייה של סדרת הטלוויזיה לילדים "קופיקו", וגילם את אריאל, סמנכ"ל קשרי הלקוחות בסדרת הטלוויזיה "שירות חדרים" שיצר ערן ריקליס וביים איתן ענר. ב-2010 גילם את הרצל בסדרת הטלוויזיה "טקסי דרייבר" ששודרה ב-yes stars Drama HD. ב-2012 השתתף כשופט להערכת משחק של המשתתפות (במחזה רומיאו ויוליה מאת שקספיר) בפרק החמישי בעונה השלישית של הסדרה היפה והחנון של ערוץ 10. ב-2013 החל לשחק בסדרה "סיפורי אי שם" שכתבה וביימה תיקי וידס בערוץ "הידברות". ב-2014 השתתף בסדרה "חוזרים קדימה" שביים דן בן חקון. שטג השתתף גם במסעות פרסום: ב-2000 שיחק בקמפיין עבור "פיצה האט". ב-1997 הופיע בקמפיין למעדן "עדי" של "תנובה". ב-2006 הופיע בפרסומת לזוגלובק שביים דרור שאול., ב-2008 שיחק בסרט "פרשת רות לצדה של לוסי דובינצ'יק. ב-2009 שיחק בקמפיין לויזה כאל, בו גילם דמויות שונות (אל"ם, "הצרפתי", הסבא, "הסיני" ו"הרוחני") לצד שי אביבי. שימש כקריין בפרסומות של שמן זית "זיתא", "פיאט", ונטוויז'ן. ב-2011 ו-2013 שיחק בפרסומות לסופר פארם. בשנת 2017 השתתף בסרט הטלוויזיה "האיש שניסה למנוע מלחמה / נסיונותיו של לוי אשכול למנוע את מלחמת ששת הימים". את הסרט ביים גדעון גנני. שטג גילם את דמותו של מנחם בגין. הדרמה שודרה בערוץ הציבורי. באותה שנה שיחק בסדרה "כיפת ברזל" בתור רב היחידה החרדית, אליהו גרנות. ובאותה השנה גם שיחק בסדרה "שבאבניקים" בתור אביו של מאיר סבג (ישראל אטיאס). באותה שנה השתתף גם בסדרה "כבודו". ב-2018 משודרת הסדרה "יש לה את זה", בה משתתף שטג בתפקיד אביה של גיבורת הסדרה, אותה מגלמת ניב סולטן. ב-2020 הגיש את הסדרה התיעודית "אבנים עם לב של אדם" על הכותל המערבי ששודרה בערוץ 20. בשנים 2021–2023 שיחק את ראובן, אחד השוטרים הנוקמים, בסדרה "השוטרים" שמשודרת בקשת 12. ב-2021 השתתף בסדרה "מותק בול באמצע" שמשודרת בכאן 11. ב-2022 השתתף בעונה ה-4 של הסדרה "פאודה" שמשודרת בyes. בשנת 2022 החל לשחק בסדרת הנוער "המתחם ה-25" את דמותו של יעקב, שומר גן החיות. בשנת 2023 שיחק בעונה השנייה של השוטרים ובעונה החמישית של "זיגי". ב-1993 גילם קצין מעצר בסרט "זהר" שביים ערן ריקליס, המספר על עלייתו ונפילתו של הזמר זוהר ארגוב. ב-1994 גילם את מסיקה בסרט "האח של דריקס" של אורי ענבר ודורון צברי, ועל משחקו בסרט זה זכה בפרס מטעם המכון הישראלי לקולנוע. ב-1996 השתתף בסרט "אושר ללא גבול" שביים יגאל בורשטיין המגולל את סיפורו של ברוך שפינוזה החי בחולון של ימינו; והשתתף בסרט "סוף המשחק" של יוני דרמון המספר על ארבעה מתבגרים דימונאים הנוסעים לבלות במועדון תל אביבי ומסתבכים כאשר אחד מהם דוקר למוות צעיר מקומי. ב-1999 גילם את יגאל ידגר בסרט "צומת וולקן" של ערן ריקליס; וגילם את שאול בסרט "צור הדסים" של גדעון קולירין, באותה שנה שיחק בסרט "כאילו כלום לא קרה" לצד אסי דיין וסיון שביט. בשנת 2003 שיחק בסרט "הבן שלי" לצד ריקי בליך ומנשה נוי. ב-2004 גילם את שמוליק שמי בסרט "אבנים" של רפאל נג'ארי ושיחק בסרט "סיפור קיץ". ב-2006 גילם את קרנף בסרט "מישהו לרוץ איתו" שביים עודד דוידוף. ב-2008 גילם את עמירם בסרט "הכל מתחיל בים" של איתן גרין. ב-2011 השתתף בסרט שערך מנהל הפרישה מצה"ל כשגילם גמלאי צה"ל שמתמודד עם המעבר מהחיים בצבא לחיים באזרחות ובסרט "מבול. ב-2012 גילם את מירון בסרט "העולם מצחיק" שכתב וביים שמי זרחין. ב-2016 שיחק בסרט הקולנוע של הבמאי איתן גרין "חדרי הבית". בשנת 2016 במסגרת פסטיבל סרטים קצרים זכה הסרט "פנסיה" בפרס ראשון, בו שיחק תפקיד ראשי. ב-2019 שיחק בסרט "מבצע שלאגר". ב-2004 דיבב דמויות שונות בסדרת הטלוויזיה "היה היה - הממציאים" ששודרה בערוץ לוגי, דיבב את פרנקי בסרט "תפוס ת'כריש" ודיבב את רב"ט שלומי חנוכה בסדרת האנימציה "מ.ק 22" שביים אסף הראל. ב-2005 דיבב את המספר בסדרת הטלוויזיה "האחים קואלה", והחל לדבב את רב-רגל בסרט "סיפורי כתם שמש – של מי הביצה הזאת?" ששודרה עד 2007. ב-2006 דיבב את אבא ביל בסדרת הטלוויזיה "ביל הקטן". ב-2011 דיבב את רפאל בסרט "ריו". ב-1996 הוציא אלבום שנשא את שמו ובו בלט השיר "יין אדום". האלבום נמכר ב-2,000 עותקים. באותה שנה השתתף באלבום הילדים "הדרקון הלא נכון" המבוסס על שירי יהונתן גפן. הגיש תוכנית מוזיקה אישית ברדיו 88FM, והגיש תוכנית אישית ב"רדיו מהות החיים". החל משנת 2006 שטג שומר על מסורת וקרבה חזקה לדת היהודית, למד בישיבת נתיבות עולם ואינו מופיע בשבת. בראיונות שונים סיפר שטג שהתחיל לעבור את תהליך ההתקרבות לדת עוד בתקופה ששיחק בסדרה 'הפוך' ונאלץ להסתיר זאת מעמיתיו לעבודה בתיאטרון. שטג משמש כגבאי בית הכנסת הגר"א (תל אביב). מלמד משחק בתורת החיים - בית הספר לקולנוע יהודי. נשוי לענת אדרת, צאצאית של האדר"ת, ואב לשלושה. מדיה וקבצים בנושא דני שטג בוויקישיתוף דני שטג, במיזם "אישים" לתיעוד היצירה הישראלית דני שטג, במסד הנתונים הקולנועיים IMDb (באנגלית) דני שטג, באתר "אידיבי", מאגר הידע העברי לקולנוע ישראלי ועולמי דני שטג, באתר ספר הקולנוע הישראלי דני שטג, באתר AllMovie (באנגלית) דני שטג, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב דני שטג, במסד הנתונים הקולנועיים KinoPoisk (ברוסית) דני שטג, דף שער בספרייה הלאומית דני שטג, באתר MOOMA (בארכיון האינטרנט) דני שטג, בארכיון הבימה דני שטג, באתר ארכיון הסרטים הישראלי בסינמטק ירושלים דני שטג, ברשת החברתית אינסטגרם דני שטג, באתר "הבמה" ערוץ היוטיוב של דני שטג, כולל האלבום "דני שטג" להאזנה ביוגרפיה: דני שטג, באתר ynet, 26 במאי 2003 על כל שאלה תשובה, באתר ynet, 9 בנובמבר 2006 צביה בלום, משחק השבת: דני שטג מתחזק אבל מופיע, באתר nrg‏, 13 במרץ 2010 יונתן אסתרקין, "בתחום שלי, אני ציפור משונה": קפה הפוך עם דני שטג, באתר nrg‏, 2 בפברואר 2011 ערן סויסה, דני שטג: "תנו לי צ'אנס", באתר nrg‏, 24 באוקטובר 2010 אמיר בוגן, דני שטג: "אין לי בעיה להיות שחקן ואדם מאמין", באתר ynet, 14 ביוני 2012 יעל פרוינד-אברהם, העולם מצחיק - דני שטג יספר לכם מה באמת חשוב בחיים, סרטון באתר יוטיוב דודו כהן, ‏"לבשתי חולצות ארוכות שלא יראו את סימני התפילין", באתר ‏מאקו‏, 28 בנובמבר 2013 גלית גוטמן ויואב לימור, ‏צפו: כוכבי "הפוך" מתאחדים, באתר ‏מאקו‏, 22 באוקטובר 2013 ניר קפטן, אומן באמונה דני שטג ויוסף קרדונר, סרטון באתר יוטיוב אחרי 20 שנה: דני שטג ואורנה פיטוסי, סרטון באתר יוטיוב nrg תרבות, בכורה: דני שטג מחליף חמש דמויות בקליפ אחד, באתר nrg‏, 19 ביוני 2014 שמעון כהן, תיאטרון – הליכה מסוכנת עד הקצה?, באתר ערוץ 7, 9 בפברואר 2016 תחיה ברק, ‏"אם כל אחד היה נובר בחדר המיטות של השני, אף אחד לא היה עובד עם אף אחד", באתר ‏מאקו‏, 19 באוקטובר 2017 גבי בר־חיים, דני גיבור תרבות, באתר "ידיעות אחרונות", 5 במרץ 2021 רחלי מלק-בודה, ‏דני שטג חורך את המסך בעונה החדשה של פאודה, בעיתון מקור ראשון, 26 ביולי 2022 קליפ ההצגה "מר בגין", סרטון באתר יוטיוב צביה בלום, שייקספיר זה לחלשים: בנות "היפה והחנון" מדגמנות, לא קוראות, באתר nrg‏, 22 ביוני 2012 טליה מירון-שץ, ‏to go or not to go, באתר גלובס, 22 במרץ 2000 נמרוד בורוש. פיצה האט. דני שטג. הלו פיצה האט?, סרטון באתר יוטיוב פנחס לנדאו מיכל גרשון, ‏לפעמים דווקא כדאי לראות בנק סגור, באתר גלובס, 2 במרץ 1997 דפנה ארד‏, נקניקיה משוגעת, באתר וואלה, 25 באוקטובר 2006 אל"מ אל"מ אל"מ, סרטון באתר יוטיוב דני שטג - הצרפתי, סרטון באתר יוטיוב דני שטג - סבא, סרטון באתר יוטיוב דני שטג - הסיני, סרטון באתר יוטיוב דני שטג - הרוחני, סרטון באתר יוטיוב דני שטג - זיתא, סרטון באתר יוטיוב למשל דני שטג - פיאט, סרטון באתר יוטיוב למשל סופר פארם; בית מרקחת - אמא, סרטון באתר יוטיוב האיש שניסה למנוע מלחמה, יו-טיוב קיץ ברבנר, ‏כוכב "כיפת ברזל": "חייתי סקס, סמים ורוקנרול. זה שבר אותי", באתר מעריב אונליין, 18 באוקטובר 2017 דני שטג, פרי כפרי סוכנות שחקנים